آذربایجانین خوجالی شهرینده ۲۶ فوریه ۱۹۹۲ده شهید ائدیلن ۶۱۳ نفرین خاطره‌سینی یاد ائتمک اوچون ناخچیوان‌داکی هاچا داغین ذیروه‌سینه چیخما ائتکینلیگی تشکیل ائدیلدی.
آذربایجانین قارس باش کونسوللوغو، ذیروه داغچیلیق و طبیعت ایدمانلاری کلوبو ایله آذربایجان دیل، تاریخ و مدنیت بیرلیگینی یاشاتما و دستکله‌مه درنگی طرفیندن تشکیل ائدیلن پروگرامدا، تورکیه‌نین مختلیف بؤلگه‌لریندن ۲۴ داغچی، آذربایجانین ناخچیوان اؤزارک جمهوریتینه گئتدی. قروپ بورادا آذربایجان‌لی ۷ داغچی ایله بیر آرایا گلدی.
بؤلگه‌نین ان چتین داغلاریندان بیری اولان هاچا داغین ذیروه‌سینه چیخان داغچیلار بورادا آنما مراسمی تشکیل ائتدی.
بیر دقیقه‌لیک سوکوتلا باشلایان مراسمده تورکیه و آذربایجانین میللی مارشلاری سسلندیریلدی. مراسیمده «خوجالی شهیدلرینی رحمت، منتدارلیق و سایغی ایله یاد ائدیریک» یازیلی پالاکارد ایله تورکیه و آذربایجان بایراقلاری آچیلدی.
تدبیرین لیدئری اسکندر دوغان، ایلک دفعه ۶ ایل اؤنجه تشکیل ائدیله‌ن بو فعالیتی گله‌نکسل حالا گتیردیکلرینی سؤیله‌دی.
تورکیه‌نین هر زامان آذربایجانین یانیندا اولدوغونو بیلدیره‌ن دوغان،
«اماجیمیز آذربایجان‌لی قارداشلاریمیزین آجیسینی پایلاشماقدیر» دئدی.
هاچا داغا دیرمانیش تخمیناً ۷ ساعات سۆردو.
